
                 2008 nr…..

Projekteerimistingimuste määramine 
(Kooli põik 4-3 korteri ümberplaneerimine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:

Määrata projekteerimistingimused Kooli põik 4-3 korteri ümberplaneerimise ehitusprojekti koostamiseks järgnevalt:                                 
	1. ÜLDANDMED



	1.1  Tellija                                          
	Svetlana Mošnikova
Kooli põik 4-3, 20104 Narva 

	1.2  Asukoht, algandmed                                         
	Narva linn,  Kooli põik 4-3
Korteri üldpind 84,2 m²

Maakasutuse sihtotstarve: korruselamumaa 

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  06.02.08.a avaldus nr.233/1-12, 

         Svetlana Mošnikova – korteri omanik.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korteri ümberplaneerimine ilma kandvate seinte likvideerimiseta.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“,
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“,

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded” jne.
3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil ehitusseadusega ettenähtud juhtudel.

3.4 Esitada projekti nimetus vastavalt projekteerimistingimustele.

3.5 Väljastatud projekteerimistingimused lisada projekti kausta.

	4. ARHITEKTUURSED JA LINNAEHITUSLIKUD TINGIMUSED


4.1 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Kandvas seinas ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava ehitamise võimalused koos riskide välja toomise ning soovitavate tööde teostamisega. Otsus lisada projekti kausta. Esitada silluse lõige.
4.2 Lammutatavad ehitisosad: näidata olemasoleval korruseplaanil, lahendada ehitusprahi utiliseerimine.

4.3 Aknaraamide vahetamine: kooskõlas hoone fassaadide klaasistamispassiga. 

4.4 Uste vahetamine: olemasolevates mõõtmetes.
4.5 Siseviimistlus: vajadusel lahendada eraldi projekti osana.

4.6 Tehnosüsteemide rekonstrueerimine.
4.7 Tuleohutusmeetmed: näha ette korteri varustamine suitsuanduriga.

4.8 Projekti koosseisus esitada lisaks:   

- korteri inventeerimisplaan,

- lammutatavate seinte plaan,

- põrandate plaan ja lõiked,

- uute vaheseinte spetsifikatsioon ja lõiked,

- vaated,

- avade täitmise plaan,

- akende ja uste eksplikatsioon jne.
	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus elektrivarustusele.
5.2 Vajadusel esitada insener-tehniline projektlahendus veele, kanalisatsioonile ja ventilatsioonile.
	6. KOOSKÕLASTUSED




6.1    Ida-Eesti Päästekeskuse Narva Keskkomando.
6.2    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED



7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets 

	Linnasekretär

